wickkiey/tamil-wikipedia-markdown huggingface dataset:
# இந்தியாவின் முதல் நிதி ஆணையம்

**இந்தியாவின் முதல் நிதி ஆணையம்** (*First Finance Commission*) என்பது 1952 முதல் 1957 வரையிலான காலத்தில் செயல்படும் விதமாக இந்தியக் குடியரசுத் தலைவரால் 1951ஆம் ஆண்டு அமைக்கப்பட்டது. இந்த ஆணையத்தின் தலைமைப் பொறுப்பில் இருந்தவர் கிசித்தீசு சந்திர நியோகி ஆவார்.  

## உறுப்பினர்கள்

- கிசித்தீசு சந்திர நியோகி, தலைவர்
- வி. பி. மேனன்
- ஆர். கௌசலேந்திர இராவ்
- பி. கே. மதன்
- எம். வி. இரங்காச்சாரி உறுப்பினர்-செயலாளர்
- வைகுந்தபாய் மேத்தா

வி. பி. மேனன் தனது பதவியிலிருந்து 1952 ஆம் ஆண்டு பெப்ரவரி 18ஆம் நாள் விலகியதன் காரணமாக வைகுந்தபாய் மேத்தா பொறுப்பேற்றுக் கொண்டார்.  

## குறிப்பு விதிமுறைகள்

கீழ்கண்ட குறிப்புகள் தொடர்பான பரிந்துரைகளை அளிக்க முதல் நிதி ஆணையம் கேட்டுக் கொள்ளப்பட்டது:  

- வருமான வரி மற்றும் ஒன்றிய கலால் வரிகளின் ஒதுக்கீடுகள் மற்றும் வரி பகிர்வு.
- சரத்து 275-ன் பிரிவு 1-ன் முக்கியப் பகுதியின்’ கீழ் உதவி தேவைப்படும் மாநிலங்களுக்கு மானியமாக செலுத்த வேண்டிய தொகைகள்.
- சரத்து 273ன் படி சணல் மற்றும் சணல் பொருட்கள் மீதான ஏற்றுமதி வரியின் பங்கிற்கு பதிலாக சில மாநிலங்களுக்கு உதவித்தொகை
- சரத்து 278 (1) அல்லது பிரிவு 306-ன் கீழ் பகுதி ஆ மாநிலங்களுடனான ஒப்பந்த விதிமுறைகளின் தொடர்ச்சி அல்லது சரிசெய்தல்.

## பரிந்துரைகள்
- வருமான வரி வருவாயில் மாநிலங்களின் பங்கு 55 சதவீதமாக இருக்க வேண்டும்.
- ஒன்றிய கலால் வரிகளில் மாநிலங்களின் பங்குகள் மூன்று பொருட்களின் மீதான வரி வருமானத்தில் 40 சதவீதமாகவும், எட்டு பொருட்களின் மீதான வரி வருமானத்தில் 25 சதவீதமாகவும், 35 பொருட்கள் வரியின் வருமானத்தில் 20 சதவீதமாகவும் இருக்க வேண்டும் என்று முதல் ஆணையம் பரிந்துரைத்தது.
- கிடைமட்ட விநியோகத்தைப் பொறுத்தவரை, மக்கள்தொகைக்கு (80%) அதிக பங்கு கொடுக்கப்பட்டுள்ளது. பங்களிப்பிற்கு 20% எஞ்சிய மதிப்பு மட்டுமே வழங்கப்படுகிறது.
- மாநிலத்தின் மூலதனத் தேவைகளைப் பூர்த்தி செய்வதற்கான மானியங்கள் தொடர்பான பரிந்துரைகள் எதுவும் ஆணையத்தால் செய்யப்படவில்லை.
- அசாம், பீகார், ஒடிசா மற்றும் மேற்கு வங்காளம் ஆகிய நான்கு மாநிலங்களுக்கு மட்டுமே ஆணையம் உதவித்தொகையை (பிரிவு 273 இன் கீழ்) வழங்கியது. இருப்பினும், பிரிவு 275 (1) இன் முக்கியப் பகுதியின் கீழ் மற்றும் முதன்மைக் கல்வி மானியங்களின் தலைப்பின் கீழ் பல மாநிலங்களுக்கு மானியங்கள் வழங்கப்பட்டன.

ஆணையம் வழங்கிய அனைத்து பரிந்துரைகளையும் மத்திய அரசு ஏற்றுக்கொண்டது.
# தேவதானம், திருவள்ளூர் மாவட்டம்



**தேவதானம்** என்பது இந்தியா தீபகற்பத்தில் தமிழ்நாடு மாநிலத்தின் திருவள்ளூர் மாவட்டத்தில் அமைந்துள்ள ஒரு கிராமம் ஆகும். தேவதானம் புறநகர்ப் பகுதியின் அஞ்சல் குறியீட்டு எண் 601203 ஆகும்.  

## அமைவிடம்
தேவதானம் புறநகர்ப் பகுதியானது, என்ற புவியியல் ஆள்கூறுகள் கொண்டு திருவள்ளூர் மாவட்டத்தில் அமைந்துள்ளது.  
## சமயம்
தேவதானம் பகுதியில் அமையப் பெற்றுள்ள வெங்கடேச பெருமாள் கோயிலானது, தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்குகிறது.  
## அரசியல்
இப்பகுதியானது, பொன்னேரி (சட்டமன்றத் தொகுதி) சார்ந்தது. மேலும், இது திருவள்ளூர் மக்களவைத் தொகுதி வரம்புக்குட்பட்டதாகும்.
# சீனிவாசா மேல்நிலைப் பள்ளி

**சீனிவாச மேல்நிலைப் பள்ளி  **இந்தியா,தமிழநாடு, <bdi>மயிலாடுதுறை</bdi> மாவட்டத்தில் மேலையூர்-பூம்புகார் இடையே அமைந்துள்ளது மற்றும் எஸ்.எச்.எஸ்.எஸ் (SHSS) எனவும் அழைக்கப்படுகிறது. இந்த பள்ளி 1965 இல் கெளரியம்மாள் இராமலிங்கம் அவர்களால் நிறுவப்பட்டது. இந்த பள்ளி தமிழ்நாடு மாநில குழு அதிகாரத்தின் கீழ் இயங்கும் பள்ளியாகும். இப்பள்ளி நாகப்பட்டினம் மாவட்டத்தின் பிரபலமான பள்ளிகளுள் ஒன்றாகும். எஸ்.எச்.எஸ்.எஸ்(SHSS) பள்ளி   தமிழ் மற்றும் ஆங்கில மொழிகளில் கல்வியை வழங்குகிறது.
# பேரளம் சந்திப்பு தொடருந்து நிலையம்

## அமைவிடம்
பேரளம், திருவாரூர் சாலை, நன்னிலம் தாலுக்கா, தமிழ்நாடு-609 405 இந்தியா.  

10`57`28"வ -- 79`39`24"கி  

முகப்பு: 11மீ (36 அடி)  

இந்திய ரயில்வே க்கு சொந்தமான, தென்னக ரயில்வேயின் ஆளுகைக்கு உட்பட்டது.  

தடம்: சென்னை எழும்பூர்- தஞ்சாவூர் முக்கிய வழித்தடம், பேரளம்- காரைக்கால் தடம்.  

நடைமேடை: 03  

வழித்தடம்: 06  

இணைப்புகள்: பேரளம் பேருந்து நிறுத்தம், மகிழுந்து மற்றும் ஆட்டோ நிறுத்தங்கள்  

கட்டுமானம்: நிலையானது(தரையில் கட்டப்பட்டது) மாற்றுத்திறனாளிக்கான வசதி செய்யப்பட்டுள்ளது.மறுசீரமைப்புப் பணிகள் நடைபெற்று வருகிறது. மின்சார ரயில் வசதி இல்லை.  

நிலையக் குறியீடு: PEM  

மண்டலம்: தென்னக ரயில்வே  

பிரிவு: திருச்சிராப்பள்ளி  

## பின்புலம்
1898 மார்ச் 14ல் பேரளம் - காரைக்கால் புகைவண்டி வழித்தடம் ஆங்கிலேயர் கால தென்னக ரயில்வேயால் உருவாக்கப்பட்டது. இதன் அருகிலுள்ள பேருந்து நிலையம் பேரளம், அருகிலுள்ள விமான நிலையம் 90 கி.மீ ல் உள்ள திருச்சி விமான நிலையம், அருகிலுள்ள துறைமுகம் காரைக்கால் துறைமுகம் ஆகும்.  

வழித்தடங்கள்: பேரளம் ரயில் நிலையத்திலிருந்து மூன்று வழித்தடங்கள் நடைமுறையில் உள்ளன, பேரளத்திலிருந்து வடக்கு,கிழக்கு, தெற்காக முறையே மயிலாடுதுறை, காரைக்கால், திருவாரூர் சந்திப்புகள் நடைமுறையில் உள்ளன.
# இந்திய மூத்தோர் தடகள கூட்டமைப்பு

இந்திய மூத்தோர் தடகள கூட்டமைப்புப்பானது இந்தியா சார்பாக உலக மூத்தோர் போட்டிகளிலும் ,ஆசிய மூத்தோர் தடகள சாம்பியன்ஷிப் போட்டிகளிலும் மற்ற இதர உலக மூத்தோர் தடகள போட்டிகளிலும் பங்கு பெற வீர்ர்களை தேர்வு செய்துபயிற்சிகள் வழங்கி, கலந்து கொள்ளச்செய்யும் அதிகாரம் பெற்ற ஓர் அதிகாரபூர்வமான அமைப்பாகும். இவ்வமைப்பானது ஒவ்வொரு வருடமும், மாவட்ட, மாநில மற்றும் தேசிய அளவில் மூத்தோர்களுக்கு வயது வாரியாக போட்டி நடத்தி அணிவீரரர்களை தேர்வு செய்கிறது.  

## வரலாறு
ஒவ்வொரு நாடும் தங்களின் சொந்த விவகாரங்களை நிர்வகிக்க உலக மூத்தோர் தடகள சங்கம் மற்றும் ஆசியா மூத்தோர் தடகள சங்கத்துடன் இணைந்துள்ளது. ஆசியா மூத்தோர் தடகள பேட்டியை இந்தியா மூன்று முறை நடத்தியுள்ளது.  

## மேலும் காண்க
- இந்திய தடகள விளையாட்டுகள் கூட்டமைப்பு
- இந்திய விளையாட்டு மேம்பாட்டு ஆணையம்
- இந்திய ஒலிம்பிக் சங்கம்
# சமமட்ட மஞ்சரி

**மட்டச்சிகரி** அல்லது **மட்டநுனிப்பூந்துணர்** (*Corymb*) என்பது தாவரங்களில் உள்ள மலர்களைத் தாங்கிய மஞ்சரி ஆகும். இந்த வகை மஞ்சரியில் விளிம்புகளில் உள்ள மலர்கள் நீண்ட மலர்க்காம்புகளையும் உள்வட்டத்தில் உள்ள மலர்கள் சிறிய மலர்க்காம்புகளையும் கொண்டுள்ளன. பார்ப்பதற்கு மஞ்சரியில் உள்ள அனைத்து மலர்களும் ஒரே மட்டத்தில் காணப்படுகிறது. மேற்பக்கம் தட்டையானதாக, மேலோட்டமாக பார்ப்பதற்கு அம்பெல் (குடைப்பூந்துணர்) வகையை ஒத்ததாகவும், கூட்டுப் பூத்திரள் போன்ற கிளையமைப்பையும் கொண்டுள்ளன. இவ்வகையான மஞ்சரியில் மலர்களின் அமைப்பு இணையாகவோ அல்லது குறுக்கு மறுக்காகவோ அமைந்து குவிந்தோ அல்லது தட்டையாகவோ தோற்றமளிக்கிறது.  

மலோய்டியே குடும்ப சிற்றினங்களான கிராடியேகசு மற்றும் ரோவன்சு மட்டச்சிகரி வகை மஞ்சரியினைக் கொண்டுள்ளது. "நார்வே மேப்பிள்", "யெர்பா மேட்" போன்றவைகளும் மட்டச்சிகரி வகை மஞ்சரிக்கு உதாரணங்களாகும்.  

மட்டச்சிகரியைக் குறிக்கும் ஆங்கிலச் சொலான *corymb* என்பது பண்டையக் கிரேக்கச் சொல்லான "korymbos" என்பதிலிருந்து தோன்றியது. இக்கிரேக்கச் சொல்லுக்கு "மலர் அல்லது பழக்கொத்து" என்பது பொருளாகும்.  

## படங்கள்
# சரள மாறி ( கணிதம்)

சரள மாறி என்பது கால மாற்றத்தின் அளவு அல்லது மாறி ஆகும். நுண்கணிதத்தில் சாா்புகளை உருவாக்கும் போது ஐசக் நியூட்டனால் இந்த வாா்த்தை முதன்முதலாக பயன்படுத்தப்பட்டது. இந்த கருத்தை 1665 இல் நியூட்டன் தனது நிலையற்ற முறைகள் என்ற கணித ஆய்வுக் கட்டுரையில் அறிமுகப்படுத்தினாா்.  எந்த மாறி தன்னுடைய மதிப்பினை சரளமாக மாற்றுகிறதோ அதனை சரள மாறி என நியூட்டன் வரையறுத்தாா் – எடுத்துக்காட்டாக , காற்றில் எறியப்படும் பந்தின் திசைவேகம். சரள மாறியின் வகைக்கெழுவினை நிலையற்ற மாறி என்கிறோம். இது நுண்கணிதத்தில்  நியூட்டனின் முக்கிய கவனம் ஆகும்.தொகையிடுதலின் மூலமாக ஒரு சரள மாறி அதனுடைய நிலையற்ற மாறியிலிருந்துப் பெறப்படுகிறது.
# இரண்டாம் மொழியாக ஆங்கிலம்


வெவ்வேறு தாய் மொழிகளைப் பேசும் மக்கள் **ஆங்கிலத்தை இரண்டாம் மொழி**யாக (**அந்நிய மொழியாக ஆங்கிலம்**) உபயோகிக்கின்றனர். அவர்களுக்கான ஆங்கில கற்பித்தல் முறை இங்ஙனம் அறியப்படுகிறது. ஆங்கிலம் ஒரு இரண்டாம் மொழியாகவோ அல்லது ஒரு கூடுதல் மொழியாகவோ அல்லது பிற மொழி பேசுபவர்களுக்கான ஆங்கிலமாகவோ அறியப்படுகிறது.  

பொதுவாக, ஆங்கிலம் எந்நாட்டில் பேசப்படுவதில்லையோ, அங்கு ஆங்கிலம் ஒரு அந்நிய மொழியாகக் கற்பிக்கப்படுகிறது. இரண்டாம் மொழியாக ஆங்கிலம் என்பது ஆங்கிலத்திற்கு இரண்டாம் நிலை முக்கியத்துவம் அளிப்பதாக சிலரால் பார்க்கப்படுகிறது. உதாரணமாக, பல்வேறு மொழி பேசப்படும் ஒரு நாட்டில் ஆங்கிலம் இணைப்பு மொழியாகக் கருதப்படுகிறது.  

ஆங்கிலம் கற்பதற்கு முன்பே பல மொழிகளைக் கற்ற மாணவர்களால், ஆங்கிலம் ஒரு இரண்டாம் மொழி என்னும் தொடர் தவறாகப் புரிந்து கொள்ளப்படுகிறது. தாய் மொழி மற்றும் கலாச்சாரம் ஆகியவற்றிற்கு முக்கியத்துவம் அளிக்கும் விதமாக, ஆங்கிலமொழி கற்போர் சமீப காலமாக, ஆங்கிலம் கற்போர் எனும் தொடர்கள் பிரயோகப் படுத்தப்படுகின்றன.
# வேளாண் அறிவியல் பல்கலைக்கழகம், ராய்ச்சூர்


**வேளாண் அறிவியல் பல்கலைக் கழகம், ராய்ச்சூர்** (University of Agricultural Sciences, Raichur) என்பது, 2009 ஆம் ஆண்டு வேளாண் அறிவியல் பல்கலைக்கழகத்தின் சட்டத்தின்படி, ராய்ச்சூர் மாவட்டத்தில், கர்நாடகா அரசால் நிறுவப்பட்ட விவசாய அறிவியல் ஆய்வு மற்றும் ஆராய்ச்சிக்காக பிரத்யேகமாக நிறுவப்பட்ட ஒரு பொதுத் துறைப் பல்கலைக்கழகம் ஆகும்.
# கல்பாசு மீன்


**லேபியோ கல்பாசு** (*Orangefin labeo*) என்னும் மீன், கெண்டை மீன் குடும்பத்தினைச் சார்ந்த ஒரு சிற்றினமாகும். இது கேரளாவில் மலைப் பகுதிகளைத் தவிர இந்தியாவின் மற்ற பகுதிகளில் பரவலாகக் காணப்படுகிறது. இதன் உடல் சற்று கருநிறமாக இருப்பதனால் இம்மீன்கள் காக்கா மீன் என்று அழைக்கப்படுகிறது.  

## பரவல்
கல்பாசு மீன், பாக்கித்தான், இந்தியா, வங்காளதேசம், மியான்மர், நேபாளம், தாய்லாந்து மற்றும் தென்மேற்கு சீனாவில் காணப்படுகிறது. சீனாவிற்கு அறிமுகப்படுத்தப்பட்டதாகத் தெரிவிக்கப்பட்டுள்ளது  

## உடல் அமைப்பு
இம்மீனின் தலை சிறியதாகவும், தட்டையாகவும் இருக்கும். தலையின் கீழாக முனைப்பகுதியில் வாய் அமைந்துள்ளது. உதடுகள் விளிம்புகளுடன் காணப்படுகிறது. உணர் இழைகள் கருநிறத்துடன் தெளிவாகக் காணப்படும். முதுகுபுறத் துடுப்பில் 12 முதல் 13 கிளைகளுடன் கூடிய துடுப்பு முட்கள் உள்ளன.  

## உணவுப் பழக்கம்
கல்பாசு மீன்கள் நீரின் அடிமட்ட உணவுப் பழக்கம் உடையது. நத்தை, புழுக்கள் போன்ற விலங்கு உயிரிகளை உணவாக உட்கொள்ளும். மேலும் மடிந்த மக்கிய கரிமப் பொருட்களையும், பாசிகளையும் உணவாக உட்கொள்ளும். இதனால் இம்மீன்கள் அனைத்துண்ணிகள் என்று அழைக்கப்படுகிறது.  

## இனப்பெருக்கம்
கல்பாசு மீன்கள் அதிகபட்சமாக 75 செ.மீ. நீளம் வரை வளரக்கூடியது. வளர்ச்சியின் இரண்டாம் ஆண்டில் பால் முதிர்ச்சி அடைகிறது. மற்ற பெரிய வகை கெண்டைகளை போலவே இம்மீன்கள் இனப்பெருக்கம் செய்கின்றன.
# வெரோனிக்கா கிலானி


**புனிதர் வெரோனிக்கா கிலானி** (*Veronica Giuliani*; 27 திசம்பர் 1660 – 9 சூலை 1727) என்பவர் இத்தாலிய கப்புச்சின் வறிய கிளாரசு அமைப்பைச் சேர்ந்த அருட்சகோதரி ஆவார். இவர் 1839 ஆம் ஆண்டில் பதினாறாம் கிரகோரி திருத்தந்தையினால் புனிதராக அறிவிக்கப்பட்டார்.  

## பெற்றோர்

தந்தை பெயர் பிரான்செஸ்கோ ஆவார். தாய் பெனேடேட்டா ஆவார். இவர்களது ஏழாவது பெண் குழந்தையாகப் பிறந்தவர் வெரோனிகா ஆவார்.  

## திருக்காட்சி

இவர் சிறு வயதில் முன் கோபியாகவும் முரட்டுத்தனமாகவும் இருந்தார். இவரின் பதினாறாவது வயதில் இவர் கண்ட திருக்காட்சி இவரது குணத்தை மாற்றி அமைத்தது. தந்தையார் ஏற்பாடு செய்த திருமணத்தில் விருப்பமின்றி *கபுச்சின் புவர் கிளாரா* என்ற பெண் துறவு மன்றத்தில் இணைந்தார். தந்தை இதற்கு மறுப்பு தெரிவிக்கவில்லை. ரோமன் கத்தூளிக்க திருச்சபையை இவர் ஏற்றுக்கொண்ட சபையாகும்.  

## பெயர் ஏற்பு

இறைவனின் பாடுகளின் நினைவாக வெரோனிகா ஆன்மீகப் பெயரை ஏற்றார்.  

## துறவறப் பணி

துறவறம் ஏற்ற ஆரம்ப காலத்தில் சமையலறை, மருத்துவமனை., புனிதப் பாத்திரங்கள் மற்றும் அங்கிகள் பராமரிக்கும் இடங்களில் வேலைப் பார்த்தார். மேலும் சுமைதூக்கும் பணியாளராகவும் பணி செய்தார்.  

## இறை பக்தி

தனது வாழ்நாள் முழுவதும் கிறிஸ்துவின் பாடுகளின்பால் அளப்பரிய பற்று கொண்டிருந்தார். அப்பற்று காரணமாக கடவுளின் முள்முடி மற்றும் அவரது உடல் அடையாளங்கள் இவர் உடம்பில் வெளிப்பட்டது.  

## இறப்பு

1727 ஜூலை 9 இல் 66 வது வயதில் இத்தாலியிலுள்ள சிஸ்டா டி கஸ்டெல்லோ என்ற இடத்தில் மரித்தார்.  

## புனிதர் பட்டம்

இவருக்கு முக்தி பேரு பட்டத்தினை 1804 ஆம் ஆண்டு ஜூன் 17 இல் திருத்தந்தை ஏழாம் பயஸ் வழங்கினார். புனிதர் பட்டம் 1839 மே 26 இல் திருத்தந்தை பதினாறாம் கிரகோரி வழங்கினார். ஜூலை 9 ஆம் நாள் இவரது நினைவு நாளாக கத்தோலிக்கார்களால் கொண்டாடப்படுகிறது.  

## பார்வை நூல்
புனிதர்களின் வரலாறு
# ஆலங்குடி,பாபநாசம்


**இந்தியா, தமிழ்நாடு, தஞ்சாவூர் மாவட்டத்தில், பாபநாசம் தாலுகாவில், ஆலங்குடி கிராமம் உள்ளது.**  

## விளக்கப்படங்கள்
ஆலங்குடியில்   2010 -ல் மக்கள் தொகை கணக்கெடுப்பின்படி,  மொத்த மக்கள் தொகை-1674. ஆண்கள்- 791 ,  பெண்கள்-883. பாலின விகிதம்  1116 உள்ளது. கல்வியறிவு விகிதம்  69.42.
# கள்ளம்பாறை

**கள்ளம்பாறை** என்பது இந்தியாவில் தமிழ்நாடு மாநிலத்தின் தூத்துக்குடி மாவட்டத்தில் அமைந்துள்ள ஒரு கிராமம் ஆகும். திருச்செந்தூருக்கு மேற்கே 15 கி.மீ. தொலைவிலும், திருநெல்வேலிக்குக் கிழக்கே 35 கி.மீ. தொலைவிலும் இக்கிராமம் அமைந்துள்ளது.  

கள்ளம்பாறை கிராமத்தில் 120 குடும்பங்கள் வசிக்கின்றனர். இவர்களது முதன்மையான தொழில் விவசாயம் ஆகும்.  

## மேற்பார்வை
# ஜேப்பியர் தொழிற்நுட்பவியல் நிறுவனம்

**ஜேப்பியர் தொழிற்நுட்பவியல் நிறுவனம்** என்பது இந்தியாவின், தமிழ்நாட்டின், காஞ்சிபுரம் மாவட்டம், குன்னத்தில் உள்ள  ஒரு தொழில்நுட்ப கல்லூரி ஆகும். இந்நிறுவனம், கர்னல் டாக்டர் ஜெப்பியாரால் **1987**-ல் உருவாக்கப்பட்ட  **ஜெப்பியார் கல்வி அறக்கட்டளை **மூலம் 2011-ல் நிறுவப்பட்டது.  

இந்தக் கல்லூரியில் இயந்திர பொறியியல், மின் மற்றும் மின்னணு பொறியியல், கணினி அறிவியல், தகவல் தொழில்நுட்ப வியல் போன்ற  இளநிலை அறிவியல் அல்லது இளநிலை தொழில்நுட்பவியல் பட்டங்ளை வழங்குகிறது .  

இந்நிறுவனத்தில் ஆண் மற்றும் பெண் - மாணவர்களுக்கு தனித்தனி விடுதி வசதிகளை வழங்குகிறது , மற்றும்  கூடுதல் மற்றும் விளையாட்டு மற்றும் மன்றங்கள்   போன்ற பாட-இணை செயல்பாடுகளை வழங்குகிறது .
# கூட்டுயிரி பாக்டீரியா

**கூட்டுயிரி பாக்டீரியாக்கள்** (*Symbiotic bacteria*) மற்றொரு உயிரினத்துடனோ அல்லது ஒருவருக்கொருவர் ஒத்துழைப்புடன் வாழும் பாக்டீரியாவாக இருக்கின்றன. எடுத்துக்காட்டாக, வயிற்றில் காணப்படும் சோமாஸ்டோகோபொராரா, ஒட்டுண்ணி மாவியத்தை செரிக்க செய்கின்றது.  

## வரையறை
1869 இல் ஆண்டன் டி பாரி என்பவரால் முதன் முதலாக கூட்டுயிரி பற்றி "கூட்டு வாழ்வு நிகழ்வு" என்ற தலைப்பில் ஆய்வு செய்யப்பட்டு வரையறுக்கப்பட்டது. அதில் அவர் "ஒட்டுண்ணி மற்றும் ஆதார உயிரியுடன் சேர்ந்து வாழும் வாழ்க்கை" என்று வரையறுக்கிறார்.  

## "கூட்டுயிரி" உடன் தொடர்புடைய விதிமுறைகள்
"கூட்டியிரி" என்ற வார்த்தையுடன் தொடர்புடையது: பகிந்து வாழ்தல், கூட்டு வாழ்க்கை, ஒட்டுண்ணி வாழ்க்கை, மற்றும் தனித்து வாழ்தல். இது இரு உயிரினங்களின் "சேர்ந்து வாழும்" வகையை வரையறுக்கின்றது அல்லது கட்டுப்படுத்துகின்றது, இது தாவரம், விலங்கு, எதிர்ப்பு அல்லது பாக்டீரியா போன்ற உயிாினங்களில் காணப்படுகின்றது.  

## கூட்டுவாழ்வின் வகைகள்
சில வகையான சயனோபாக்டீரியா வகைகள் அககூட்டுயிரி ஆகும். இவைலைக்கன்கள் மற்றும் கடற்பாசிகள் வகைகளோடு கூடி வாழும்.
# கலாமா நதி



**கலாமா நதி ** (Kalama River) அமெரிக்க ஐக்கிய நாட்டின் வாஷிங்டன் மாநிலத்தில் பாயும் கொலம்பியா ஆற்றின் துணை நதி ஆகும். இந்த ஆற்றின் நீளம் 45 மைல்கள் (72 கிலோமீட்டர்கள்) ஆகும். இந்த நதி முழுவதுமாக ஐக்கிய அமெரிக்காவின், வாஷிங்டன் மாகாணத்தின் கவுலிட்ஸ் கவுண்ட்டி பகுதியிலேயே பாய்கிறது.  

## பிரிவுகள்
வட அமெரிக்காவின் மலைத்தொடரான கேஸ்கேட் மலைத்தொடரில் மவுண்ட் செயிண்ட் ஹெலன்ஸிற்கு தெற்கே கலாமா ஆறு உருவாகிறது.  பொதுவாக இந்த ஆறு மேற்காகப் பாய்ந்து கொலம்பியா ஆற்றுடன் கலாமா என்ற இடத்திற்கு அருகே கலக்கிறது. ஆற்றின் எதிர் திசையில் 73 மைல்கள் (117 கிலோமீட்டர்) பாய்ந்து பசிபிக் பெருங்கடலில் கலக்கிறது.  

## பார்வை
# உலக மூத்தோர் தடகளம்

**உலக மூத்தோர் தடகளம்** என்பது மூத்தோர் தடகள விளையாட்டை கட்டுப்படுத்தும் ஓர் உலகளாவிய அமைப்பாகும். இவ்வமைப்பானது தடகளப் போட்டிகளை நடத்துகிறது. 35 வயதுக்கு மேற்பட்டவர்கள் மூத்தோர் தடகள போட்டியில் பங்குபெறலாம்.  
உலக மூத்தோர் தடகள சங்கம் 1977, ஆகஸ்ட் 9-ல் சுவீடன் நாட்டில் நடைபெற்ற சாம்பியன்ஷிப் போட்டியின் பொழுது தொடங்கப்பட்டது.இவ்வைமப்பு 2001-ல் உலக மூத்தோர் தடகளம் என பெயர் மாற்றம் செய்யப்பட்டது.  
அதன் போட்டிகள் தற்பொழுது உலகமூத்தோர் தடகளப்போட்டிகள் என அழைக்கப்படுகிறது-  
1975ஆம் ஆண்டிலிருந்து ஒவ்வொரு இரண்டு ஆண்டுகளுக்கு ஒரு முறை உலக மூத்தோர் தடகளப் போட்டிகள் நடைபெற்றுவருகின்றன.உலக உள்ளரங்கு மூத்தோர் தடகளப் போட்டி 2004, மார்ச் ஜெர்மனியிலுள்ள சிண்டிஃபிலிங்கன் நகரில் அறிமுகப்படுத்தப்பட்டது. 2014 மார்ச் 24 முதல் 30 வரை ஹங்கேரியிலுள்ள புடாபெஸ்ட் நகரில் நடைபெற்றது. அடுத்த உள்ளரங்க மூத்தோர் தடகளப்போட்டி 2017-லில் மார்ச் 19 முதல் 25 வரை தென்கொரியாவிலுள்ள டெக்யூவில் நடைபெறும்.  

## மேலும் காண்க

https://en.wikipedia.org/wiki/World_Masters_Athletics_Championships
# அதிகபடியான செல்களுக்கான பாலிமெரிக் பொருட்கள்


அதிகபடியான செல்களுக்கான பாலிமெரிக் பொருட்கள் (EPS கள்)  என்பது இயற்கையான பாலிமர்கள் .  இது நுண்ணுயிரிகளால் அதன்  
சூழ்நிலையில் உற்பத்தி செய்யப்படுகின்றது .   உயர் மூலக்கூறு எடையுடையது, . EPS கள் உயிர்த்திரைகளில் செயல்பாட்டு மற்றும் கட்டமைப்பு ஒருமைப்பாட்டை உருவாக்குவதோடு, ஒரு உயிர் வேதியியல் இயற்பியல் பண்புகளை நிர்ணயிக்கும் அடிப்படை கூறுகளாக கருதப்படுகின்றன.  

EPS கள் பெரும்பாலும் பாலிசாக்கரைடுகளை (எக்ஸோபோலிசக்கரைடுகள்) மற்றும் புரதங்களை உருவாக்குவதோடு டி.என்.ஏ, கொழுப்பு மற்றும் ஹேமிக் பொருட்கள் போன்ற மற்ற பொிய-மூலக்கூறுகளும் கொண்டுள்ளன.. EPS கள் பாக்டீரியா குடியேற்றங்களின் கட்டுமானப் பொருட்களாக இருக்கின்றன, அவை செல் வெளிப்புற மேற்பரப்பில் இணைக்கப்பட்டு அல்லது அதன் வளர்ச்சி ஊடகத்தில் இரகசியமாக வைக்கப்படுகின்றன. இந்த கலவைகள் உயிர் திரை உருவாக்கம் மற்றும் மேற்பரப்புகளுக்கு செல்கள் இணைப்பில் முக்கியம் பெறுகிறது. ஒரு உயிா் திரையின் மொத்த கரிமப்பொருளின் 50% முதல் 90% ஆக இருக்கிறது.EPSs ஆனது ஒரு உயிரி எரிபொருள் மொத்த கரிம மேட்டிலிருந்து 50% முதல் 90% வரை இருக்கும்.
# கண்ணன் தேவன் மலைக் குன்று


**கண்ணன் தேவன் மலைக் குன்று** என்பது இந்தியாவில், கேரள மாநிலத்தில், இடுக்கி மாவட்டம், தேவிக் குளம் வட்டத்தில் அமைந்துள்ள ஒரு கிராமம்.  
இந்த கிராமம் மலைத் தோட்டப் பயிரான காப்பி பயிரிடுவதற்காக 1877 ஆம் ஆண்டு ஜீலை 11 ல் பூண்ஜாா் தம்புரான் என்பவரால், லண்டனைச் சேர்ந்த ஜான் டேனியஸ் முன்ரோ என்பவருக்கு குத்தகை விடப்பட்டது. பின்பு 1971 ஆம் ஆண்டு கண்ணன் தேவன் மலைக் குன்றுகள் (நிலம் புதுப்பொறுப்பேற்றல்) சட்டத்தின் கீழ் இக்கிராமத்தின் நிலங்களும், மலைத் தோட்டப் பயிர்களும் கேரள அரசால் பொறுப்பேற்றுக்கொள்ளப்பட்டது.  

இன்று இது ஒரு புகழ் வாய்ந்த சுற்றுலாத் தலமாக விளங்குகிறது.  

இங்கு உள்ள கடுமையான வேலை சூழ்நிலை காரணமாக 2015 இல் பெண் தொழிலாளா்களால் நடத்தப்பெற்ற மூன்று மலைத் தோட்டப் பயிா் வேலை நிறுத்தம், கண்ணன் தேவன் மலைப் பகுதிைய சுற்றியுள்ள பகுதிகளில் உள்ள மலைத்தோட்ட தொழிலாளா்களின் வேலைச் செய்யும் சூழ்நிலையை மேம்படுத்த காரணமாக, தூண்டுதலாக அமைந்தது.  

## மக்கள் தொகையியல்

2001 இந்திய மக்கள் தொகை கணக்கெடுப்பின்படி கண்ணன் தேவன் மலையின் மக்கள் தொகை 68,205. இதில் 34,473 ஆண்கள் 33,732 பெண்கள் அடங்கியுள்ளனா்.
# மான்டே விரைவாக்க ஆய்வு அமைப்பு

**மான்டேரி விரைவாக்க ஆய்வு அமைப்பானது** (MARS) தந்திவடத்தின் அடிப்படையில் உருவாக்கப்பட்ட ஒரு மையமாகும். மான்டேரி வளைகுடாவின் அடிப்பகுதியில் உருவாக்கப்பட்ட இந்த மையமானது மான்டேரி வளைகுடா மீன் ஆராய்ச்சி நிறுவனத்தால்  மேம்படுத்தப்படுகிறது. இந்த மையமானது நவம்பா் 10,  2008 முதல் இயங்கி வருகிறது. தந்தி வடமானது கடலின் அடிப்பகுதியில் 52 கி.மீ தொலைவுக்கு தரவுகள் மற்றும் ஆற்றலை கடலடிக்குரிய கருவிகள், தானியங்கி நீா்மூழ்கி வாகனங்கள் மற்றும் பல்வேறு கடலடிக்குரிய பிணைப்பு மிதவைகளுக்கு சுமந்து செல்கிறது.
# காளஹஸ்தி கோயில், உத்தமபாளையம்.



**காளஹஸ்தி கோயில்** என்பது தேனி மாவட்டம் உத்தமபாளையத்தில் அமைந்துள்ளது.  

இக்கோயிலின் பிரதான தெய்வமாக சிவபெருமான் வீற்றிருக்கிறார். சமரசத்திற்கு வந்த மூன்று போராளிகளால் இக்கோயில் கட்டப்பட்டதாக நம்பப்படுகிறது. மதுரையை ஆட்சி செய்த நாயக்கர் காலத்தில் கோயில் வர்ணம் பூசப்பட்டது.  

## மேற்பார்வை
-
# மான்டேரி விரைவாக்க ஆய்வு அமைப்பு

**மான்டேரி விரைவாக்க ஆய்வு அமைப்பு** *(Monterey Accelerated Research System)* ((MARS) என்பது மின்வடத்தால் கடலடியில் உருவாக்கப்பட்ட ஓர் ஆராய்ச்சி மையமாகும். மான்டேரி வளைகுடாவின் அடிப்பகுதியில் உருவாக்கப்பட்ட இந்த மையம் மான்டேரி வளைகுடா மீன் ஆராய்ச்சி நிறுவனத்தால் மேம்படுத்தப்படுகிறது. இந்த மையம் நவம்பா் 10,  2008 முதல் இயங்கி வருகிறது. மின்வடம் கடலின் அடிப்பகுதியில் 52 கி.மீ தொலைவுக்குத் தரவுகளையும் ஆற்றலையும் கடலடிக் கருவிகள், தானியங்கி நீா்மூழ்கி ஊர்திகள் மற்றும் பல்வேறு கடலடிப் பிணைப்பு மிதவைகளுக்குச் சுமந்து செல்கிறது.
# கருநெல்லிநாதர் கோவில்



**கருநெல்லிநாதர் கோவில்.** தமிழ்நாட்டிலுள்ள சிவகாசியின் புறநகர்ப் பகுதியில் உள்ள திருத்தங்கல்லில் அமைந்துள்ள சிவபெருமான் கோவிலாகும். சிவபெருமான் கருநெல்லிநாதராக லிங்க வடிவில் வழிபடப்படுகிறார். அவருடைய துணைவியார் பார்வதி சொக்கி அம்மனாக இங்கு சித்தரிக்கப்படுகிறார்.  

100 அடி (30 மீ) உயரமுள்ள ஒரு மலை மீது இந்த கோயில் கட்டப்பட்டுள்ளது மற்றும் கோயிலில் ஒரு சிறிய கோபுர நுழைவாயில் உள்ளது. கோயில் ஒரு பாறை வெட்டு கோயிலாக உள்ளது. இங்கு கருநெல்லிநாதர் மற்றும் சொக்கி அம்மன்  சிலைகள் முக்கியத்துவம் வாய்ந்தவை. விஷ்ணு கோயிலான நின்ற நாராயண பெருமாள் கோயில் மற்றொரு பக்கத்தில் அமைந்துள்ளது. கி.பி.1233 ம் ஆண்டு பாண்டியர்களின் ஆட்சி காலத்தில் குருகுலத்திரயனால் கட்டப்பட்டதாக நம்பப்படுகிறது.  

கோயிலில் தினமும் காலை 6 மணி முதல் காலை 8.30 மணி வரை நான்கு முறை பூஜைகள் நடைபெறும். இந்த கோயிலானது தமிழ்நாட்டின் இந்து சமய மற்றும் அறநிலையத்துறையால் நிர்வகிக்கப்பட்டு வருகிறது.  

## தல புராணம்

திருவரங்கம் ரங்கநாதசுவாமி ஆலயத்திலிருந்து விசுணுவின் சாயல் வடிவம் கொண்ட ரங்கநாதர், ஆண்டாளைத் திருமணம் செய்து கொள்ளும் வண்ணம் திருவில்லிபுத்தூர் திவ்ய தேசத்திற்குப் பயணம் மேற்கொண்டார். அந்த இடத்தை அடையும் முன், ஒரு இடத்தில் இருட்டாகி விட, அந்த இடத்திலேயே இரவு கழிக்க முடிவு செய்தார். அவர், அந்த இடத்திலேயே தங்கிவிட்டதால், அவ்விடம் திருத்தங்கல் என்றும் அம்மலை தாளகிரி என்று அழைக்கப்பட்டது. மற்றொரு புராணத்தின்படி, மகாபாரதத்தில் இருந்து பாண்டவர்கள் நாடு கடத்தப்பட்டு, வசித்து வந்தனர். அவர்கள் தினசரி பூசை செய்ய தண்ணீர் பெற முடியவில்லை. சூரியன் உதித்ததும், இளவரசர்களில் ஒருவரான அர்ச்சுனன், இந்த இடத்திற்கு தண்ணீரை அனுப்புவதற்காக கங்கையைப் பிரார்த்தனை செய்தார். பின்னர் தன் அம்பினால் எய்து பூமியைப் பிளந்து, ஒரு ஆற்றைக் கொண்டுவந்தார். இவ்வாறு அர்ச்சுணன் ஆறு உருவானதாக நம்பப்படுகிறது  

## வரலாறு
பாண்டியர்களால் கருநெல்லிநாதர் கோயில் கட்டப்பட்டதாக நம்பப்படுகிறது. கோயிலுக்கு வழங்கப்பட்ட பரிசுகளைப் பற்றிய தகவல்களைக் குறிக்கும் கோயில் கல்வெட்டுகள் உள்ளன. கிபி. 1032-ல் இருந்த கல்வெட்டுகளின் மூலம் மலைப்பகுதியைத் தனது வீடாகத் தெரிவு செய்த பரமசுவாமி கோயில்களையே குறிக்கிறது. வள்ளப் பெரிய ஏரி என்ற பெயரில் ஒரு ஏரி ஆலயத்தின் பக்கத்தில் இருந்தது. இந்த ஏரியானது கிபி 1233-ல் பாண்டிய மன்னனின் காலத்தில் சுந்தர பாண்டியனின் அமைச்சர், குருகுலத்திரயனால் விரிவுபடுத்தப்பட்டதாக நம்பப்படுகிறது. உள்ளி பொம்மன் களங்காத்த கண்டநாயக்கர் வீரமரணம் அடைந்ததனால் திருத்தங்கலைச் சுற்றியுள்ள இடங்கள் அவரது குடும்பத்திற்கு நன்கொடையாக அளிக்கப்பட்டது. கோயிலில் போர் வீரன் உருவம் நடந்ததற்கான ஆதாரங்கள் காணப்படுகிறது  

கோயில் நுழைவாயிலுக்கு அருகில் காணப்படும் பழனி முருகன் ஆலயமும் மிகவும் புகழ் பெற்று விளங்குகிறது. ஆறுமுகத் தம்பிரான் முருகனின் தீவிர பக்தரானார். அவர் பழனிக்கு ஒவ்வொரு வருடமும் காவடியைச் சுமந்து சென்று, அதே நாளில் திருத்தங்கலுக்குத் திரும்பி விடுவார். பல வருடங்களாக பழனிக்கு செல்லும் தம்பிரான், நாளடைவில் மிகவும் சிரமப்பட்டார். அவர் ஒருமுறை சில படிகள் மேலேறிய பின், ஏற முடியாமல் மீண்டும் திரும்ப நேரிட்டது. ஒரு நாள் உணவு சமைக்கும் போது, கடவுள் முருகன் அவருக்கு தங்க நாணயங்கள் பொழிந்தாகவும், அவர் தனக்கு கிடைத்த தங்க நாணயங்களை வைத்து பழனி முருகனுக்கு திருத்தங்கல்லில் கோயில் கட்டினார். அவர் இவ்வுலகை விட்டு மறைந்த இடத்தில் அமைக்கப்பட்ட மடத்தில் அவரது படைப்பு நூல்கள் இன்றும் பராமரிக்கப்படுகிறது தைப்பூசம் என்பது சனவரி மாதத்தில் இக்கோவிலில் கொண்டாடப்படும் பண்டிகையாகும். அன்று ஏழை மக்களுக்கு அன்னதானம் வழங்கப்படுகிறது.
# திரிவெனிக் வெலி



**திரிவெனிக் வெலி** (*Drvenik Veli*, *Дрвеник-Вели*) என்பது ஏதிரியாத்திக்குக் கடலில் குரோவாசிய பகுதியில் உள்ள ஒரு தீவு ஆகும். இத்தீவு தல்மாசியத் தீவுக்கூட்டத்தின் நடுவே, சோல்ட்டாவின் வடமேற்கே, பெருந்தரையில் இருந்து 1.8 கிமீ தூரத்தில் அமைந்துள்ளது. இதன் பரப்பளவு 12.07 சதுரகிமீ ஆகும். இத்தீவின் அதியுயர் புள்ளி 178 மீட்டர்கள் ஆகும். இவர்களின் முக்கிய தொழில்கள் வேளாண்மை, மீன்பிடித்தல் மற்றும் சுற்றுலா. இத்தீவின் கரையோரங்களில் பல மணல் மற்றும் கூழாங்கல் கடற்கரைகள் உள்ளன.  

இந்தத் தீவில் பதினைந்து அல்லது பதினாறாம் நூற்றாண்டு முதலே மக்கள் வாழ்ந்துவருகின்றனர். பதின்மூன்றாம் நூற்றாண்டைச் சேர்ந்த குரோஷிய ஆவணங்கள், இத்தீவை "கெரோனா" அல்லது "கிருனா" என்று குறிப்பிட்டுள்ளன.
# பிளேக் நியமன வடிவம்

of + + , a sum of all prime implicants (each rendered in a different color). Deleting results in a minimal sum.]]  
பூலியன் இயற்கணிதத்தில், பூலியன் சாா்பு f இன் சூத்திரம் பிளாக் நியமன வடிவத்தில் உள்ளது எனில் அது f இல் உள்ள எல்லா  பிரதான உட்குறிப்புக்களின்(அடுக்குகளின்) பிரிப்பிணைவு   (**BCF**) ஆகும். இது பிரதான உட்குறிப்புகளின் முழுமையான தொகுப்பு எனவும், முழுமையான தொகுப்பு எனவும், பிரிப்பிணைவு பிரதான வடிவம் எனவும் , அழைக்கப்படுகிறது. பிளாக் நியமன வடிவம் பிரிப்பிணைவு இயல் வடிவம் ஆகும்.  

எல்லாஉறுப்புகளின்  சிறும மதிப்புகளின் கூடுதல் பிளேக் நியமன வடிவத்தில் இருப்பினும்,  பிளேக் நியமன வடிவம் சிறுமமாக இருக்க வேண்டியதில்லை.  

1937 இல் ஆா்ச் பிளேக் என்பவர்  இதை அறிமுகப்படுத்தினாா். இவர் இதை "எளிமையாக்கப்பட்ட நியமன வடிவம்" என அழைத்தாா். 1990 இல் பிளேக்கிற்கு மாியாதை செலுத்தும் வகையில் பிராங்க் மாா்கம் பிரெளனால் இப்பெயாிடப்பட்டது.  

பிளேக் உட்குறிப்புகளை வெளியேற்றுதல், தொடா்ச்சியான கருத்து இணக்கம் மற்றும் பெருக்கல் என்ற மூன்று முறைகளும் நியமன வடிவத்தை கணக்கிட பயன்படும் என விவாதித்தாா். தொடா்ச்சியான கருத்து இணக்கம் முறை சாம்ஸன் மற்றும் மில்ஸ், குயின் மற்றும் பிங் ஆகியோா்களால் மீள கண்டுபிடிக்கப்பட்டடது.
# பி. டாண்டன்


**பிரிஜ் பிஹாரி டாண்டன்**(*Brij Bihari Tandon*) இந்தியத் தலைமைத் தேர்தல் ஆணையராக மே 16, 2006 முதல் ஜூன் 29, 2006 வரை பணியாற்றினார். இவர் இமாச்சலப் பிரதேசத்தில் 1965 பிரிவில்  இந்திய ஆட்சிப் பணி அதிகாரியாக பணிபுரிந்தார். ஜூன் 2001 இல் இந்திய தேர்தல் ஆணையராக சேர்ந்தார்.  

தற்சமயம் பிலிடெக்ஸ் இந்தியா என்ற நிறுவனத்தில் இயக்குநராகப் பணியாற்றி வருகிறார்  

## வெளி இணைப்புகள்
- New article dated 25-April-2005
# பாலிவினைல் புளோரைடு



**பாலிவினைல் புளோரைடு** (*Polyvinylfluoride*) என்பது (C<sub>2</sub>H<sub>3</sub>F)<sub>n</sub> என்ற பொது மூலக்கூற்று வாய்ப்பாட்டால் விவரிக்கப்படும் ஒரு பலபடி சேர்மமாகும். விமானங்களின் உட்புறப்பூச்சில் தீப்பற்றுவதை குறைக்க உதவும் மேற்பூச்சாகவும், ஒளிமின்னழுத்தத் தொகுதியின் பின்புறங்களிலும் இது பயன்படுத்தப்படுகிறது. மேலும் மழை ஆடைகள் மற்றும் உலோகத் தகடுகள் தயாரிப்பிலும் இது பயன்படுகிறது. பாலி வினைல் புளோரைடானது வெப்ப நெகிழி வினைல் புளோரைடு அலகின் ஒரு புளோரோ பலபடியாகும். பாலி வினைல் குளோரைடை ஒத்த இதன் கட்டமைப்பில் வினைல் புளோரைடு அலகு மீண்டும் மீண்டும் இடம் பெறுகிறது.  

நீராவிகளுக்கு குறைந்த ஊடுருவலைக் கொண்டுள்ள பாலிவினைல் புளோரைடு மிக மெதுவாக எரியும். மேலும் வானிலை மற்றும் கறைகளுக்கு சிறந்த எதிர்ப்பைக் கொண்டுள்ளது. வானிலை காரணிகளால் இது படிப்படியாகச் சிதைவடையாது. கறையும் படியாது. கீட்டோன்கள் மற்றும் எசுத்தர்கள் தவிர, பெரும்பாலான வேதிப்பொருள்களுக்கும் இச்சேர்மம் எதிர்ப்புத் திறன் மிக்கதாக உள்ளது. பல்வேறு இறுதிப் பயன்பாடுகளுக்கான பல்வேறு வண்ணங்கள் மற்றும் வாய்ப்பாடுகளில் மென் படலமாகவும், சிறப்பு பூச்சுகளுக்கான பிசினாகவும் பாலி வினைல்புளோரைடு கிடைக்கிறது. போதுமான வெப்ப நிலைத்தன்மையைக் கொண்டிருக்கவில்லை என்பதால் வழக்கமாக இது வணிக ரீதியாக மென்படல தயாரிப்பாகவே கிடைக்கிறது.  

## தொடர்புடைய சேர்மங்கள்
- வினைல் புளோரைடு
- பாலிவைனைல் குளோரைடு
- பாலிவினைலிடின் புளோரைடு
- டெஃப்லான்
# நீலகண்ட ஸ்ரீராம்


**நீலகண்ட ஸ்ரீராம்** (*Nilakanta Sri Ram*, திசம்பர் 15, 1889 - ஏப்ரல் 8, 1973) இந்தியாவில் தஞ்சாவூர் மாவட்டத்தில் பிறந்தவர். இருபது ஆண்டு காலம் இவர் விடுதலைக் கட்டுநர் ஆகவும், பிரம்மஞானியாகவும் அடையார் பிரம்மஞான சபையின் தலைவராகவும் இருந்தார்.  

## வாழ்க்கைக் குறிப்பு
இவர் தனது தொடக்க காலங்களில், அன்னி பெசண்ட் அம்மையாரின் கீழ் பல்வேறு பணிகளில் ஈடுபட்டிருந்தார். இவர் மதனப்பள்ளியில் உள்ள பெசன்ட் இறையியல் கல்லூரியிலும், பெங்களூரில் உள்ள தேசியப் பள்ளியிலும், சென்னையில் இந்திய தேசியப் பல்கலைக்கழகத்திலும் ஆசிரியராக இருந்தார்.  

பிரம்மஞான சபையில் இவர் பணியாற்றிய இருபது ஆண்டுகளில் பல சிறப்பான மாற்றங்களைக் கழகப் பணிகளிலும், அங்கு பணியாற்றிய பணியாளர்கள் மத்தியில் அவர்கள் சபையில் செயல்படும் முறைகளிலும் பெருமளவு மாற்றத்தைக் கொண்டு வந்தார். இவரது சாதனை உண்மையில் ஒரு குறிப்பிடத்தக்க அம்சமாக இருந்தது; ஏனெனில் மனித ஜீவியத்தைத் திருவுறுமாற்றுவதற்கான பாதைகள் சூட்சுமமாக மட்டுமே சொல்லப்பட்டிருந்தது. இவரது பணிக்காலத்தில் மட்டுமே மனித ஜீவியத்தைத் திருவுறுமாற்றுவதற்கான பாதைகள் சீரிய நெறிமுறைகளாக வெளியிடப்பட்டது. தியோசாபிகல் கழகத்தின் நிறுவனத் தலைவரான கலொனல் ஓல்காட்டுடன் கலந்து ஆலோசித்த கடைசி தலைவராகவும் திகழ்ந்தவர் நீலகண்ட ஸ்ரீராம் ஆவார். கழகத்தின் மூலநோக்கங்களை வரலாற்னேர்பாகவும், பணிநிமித்தமாகவும் மட்டுமின்றி ஆன்மீகமாக அனைவரிடமும் புரியவைத்த பெருமை இவரையே சாரும். 1953ல் அடையாறு தியோசாபிகல் கழகத்தின் தலைவராகச் செயல்பட்ட இவர் 1973ல் இயற்கை எய்தும்வரை அப்பணியில் தொடர்ந்தார். அப்போது இலீ தெட்ராயிட் குமைனின்(Le Droit Humain) உறுப்பினராகவும் இவர் திகழ்ந்தார். இவரது மகள் இராதா பர்னியர் 1980 ஆம் ஆண்டு முதல் 2013 வரை அடையாறு தியோஸ்சிக்கல் கழகத்தின் ஏழாவது தலைவராக இருந்தார்.  

## குறிப்பிட்ட பங்களிப்புகள்
- *An approach to reality*. Theosophical Publishing House, Madras 1968
- *On the watch tower, selected editorial notes from The Theosophist, 1953-1966*. Theosophical Publishing House, Madras 1966
- *The human interest and other addresses and short essays*. Theosophical Publishing House, Wheaton 1968
- *A Theosophist Looks at the World Adyar*, Chennai, India: Theosophical Publishing House, 1950.
- *An Approach to Reality and Man*. Adyar, Chennai, India: Theosophical Publishing House, 1951.
- *Man, His Origins and Evolution*, Adyar, Chennai, India: Theosophical Publishing House, 1952.
- *Thoughts for Aspirants*, Adyar, Chennai, India: Theosophical Publishing House, 1957.
- On the Watch Tower, Selected Editorial Notes from "The Theosophist, 1953-1966". Adyar, Chennai, India: Theosophical Publishing House, 1966. A compilation of his articles.
- *The Human Interest and Other Addresses and Short Essays*. Adyar, Chennai, India: Theosophical Publishing House, 1968, and previous edition published around 1951.
- *Life's Deeper Aspect*, Adyar, Chennai, India: Theosophical Publishing House, 1968.
- *Seeking Wisdom* Adyar, Chennai, India: Theosophical Pub. House, 1969.
- *The Nature of Our Seeking*, 1973.
- *The Way of Wisdom*, Adyar, Chennai, India: Theosophical Publishing House, 1989.
# லேடி மக்பத்

சேக்ஸ்பியர் எழுதிய 'மக்பெத்' என்ற நாடகத்தின் கதாநாயகி **லேடி மேக்பத்**. இவள் மக்பத் என்ற ஸ்காட் படைதளபதியின் மனைவி ஆவாள். ஸ்காட் அரசன் டங்கன் ஐ கொலை செய்ய கண்வனை தூண்டி அதன்மூலம் ஸ்காட்லாண்டின் மஹாராணி ஆகிறாள். ஆனால் தவறை உண்ர்ந்த அவள் குற்ற உணர்வுமிகுதியால் தூக்கதில் நடக்கும் வியாதியால் பீடிக்கப்படுகிறாள். இறுதியில் அவள் இறந்துவிட்டதாக தகவல்; இறப்பு தற்கொலையால் தான் நிகழ்ந்திருக்கும் என்று நம்பப்படுகிறது.  

லேடி மக்பத்தும் டங்கனின் மனைவியும் உடன்பிறந்தவர்கள் அல்லது உறவினர்கள். டங்கனுக்கு பின் டங்கனின் மனைவிக்கு தான் அரச சிம்மாசனம் என்பது லேடி மக்பத்துக்கு தெரிந்திருந்தது தான் பொறாமைக்கு காரணமாக கூறப்படுகிறது. ஹோலின்ஷெட்டின் நாளாகமம் என்ற வரலாற்று தொகுப்பிலிருந்து லேடி மேக்பத், மேக்பத் மற்றும் டங்கனின் வாழ்க்கை வரலாற்றை அறியமுடிகிறது. சேக்ஸ்பியர் எழுதிய அனேக நாடகங்கள் ஹோலின்ஷெட்டின் நாளாகமத்தை தழுவி எழுதப்பட்டது.
# தாமஸ் லாண்டொவர்

டாக்டர் **தாமஸ் கே. லாண்டுவேர்** (*Thomas K. Landauer*; ஏப்ரல் 25, 1932 – மார்ச் 26, 2014) கொலராடோ பல்கலைக்கழகத்தின் உளவியல் துறையில் பேராசிரியராக பணிபுரிந்தார். 1960 ஆம் ஆண்டு ஹார்வர்ட் பல்கலைக்கழகத்தில் டாக்டர் பட்டம் பெற்றார். மேலும் ஹார்வர்ட், டார்ட்மவுத் கல்லூரி, ஸ்டான்போர்டு பல்கலைக்கழகம் மற்றும் பிரின்ஸ்டன் பல்கலைக்கழகங்களில் கல்வி நியமனங்களை நடத்தினார்.பெல் லாப்ஸில் தொழில்நுட்ப வல்லுநர்களின் உறுப்பினராக 25 ஆண்டு காலமாக இருந்தார், அங்கு அவர் ஒரு தகவல் அறிவியல் மற்றும் மனித-கணினி தொடர்பு ஆராய்ச்சி குழுவின் மேலாளராக இருந்தார், அவர் மறைந்த பகுப்பாய்வு பகுப்பாய்வின் முன்னோடிகளில் ஒருவராக இருந்தார். அவரது வெளியீடுகள் பின்வருமாறு:  
- *The Trouble with Computers*, தகவல் தொழில்நுட்பத்தின் உற்பத்தி முரண்பாட்டின் ஒரு சர்ச்சைக்குரிய பகுப்பாய்வு.
- *Psychology: A Brief Overview* 1972 இல் வெளியிடப்பட்டது.
- *Handbook of Latent Semantic Analysis*, 2013 இல் Danielle S. McNamara, சைமன் டென்னிஸ் மற்றும் வால்டர் கின்ட்ச்சுடன் இணைந்து திருத்தப்பட்டது.
1998 ஆம் ஆண்டில், லண்டேர் தொழில் நுட்ப பகுப்பாய்வு டெக்னாலஜிஸ் (KAT) நிறுவகத் தலைவராக ஆனார், இது தன்னியக்க கட்டுப்பாட்டு ஆய்வு மற்றும் தொடர்புடைய தொழில்நுட்பங்களில் தனது பணியை வணிகமயமாக்குதலுக்காக நிறுவப்பட்டது, மறைநிலை சொற்பொருள் பகுப்பாய்வு அடிப்படையில். 2004 ஆம் ஆண்டில் பியர்சன் எட்வர்ட்ஸால் KAT வாங்கப்பட்டது, அங்கு லண்டேர் அவரது மரண ம் வரை நிறைவேற்று துணை ஜனாதிபதியாக பணியாற்றினார்
# தொல் தாவரவியல்



**தொல் தாவரவியல்** என்பது தாவரவியலின் ஒரு பிரிவு. இது தாவரங்களின் வரலாறு, அவற்றின் தோற்றம், வளர்ச்சி அவற்றின் அழிவு போன்றவற்றை நிலவியல் மற்றும் தொல்லியல் நோக்கில் விளக்குகிறது. தொல் தாவரவியலில் பாசிகள், பூஞ்சைகள், பெரணித் தாவரங்கள், விதைத் தாவரங்கள் பற்றி அதிகம் காணலாம். தாவரங்களின் இலைகள், தண்டுகள், பழங்கள் இவற்றின் ஏதாவது படிமங்களின் மூலம் அத்தாவர இனத்தைப் பற்றியும் அவற்றின் சூழலியல் வரலாற்றினையும் அறியலாம்.  

## நோக்கம்
- தொல் படிமத் தாவரங்கள் பற்றி மொத்தத் தொகுப்பை வரையறுக்க
- அத்தாவரங்கள் எந்த வகைப்பாட்டினைச் சேர்ந்தவை என்பதை அறிய
- அத்தாவரங்களின் பரிணாம வளர்ச்சியினை அறிய

### சிறப்பு வகைத் தொல் படிமங்கள்
டையாடம்ஸ் எனும் இருகலப்பாசிகள் சிலிக்காவினால் ஆன செல்களால் ஆனவை. இவை ஒரு செல்லினால் ஆன பாசிகள். இவற்றின் செல்கள் அழி்ந்து அவை ஒன்றிணைந்து பாறை போன்ற அமைப்பாக மாறுகின்றன. அவை 'டையாடமைட் என அழைக்கப்படுகின்றன.
# பாலமீன்


**பாலமீன்**, **பால்மீன்** அல்லது **துள்ளுகெண்டை** (*Chanos chanos*) என்பது சனிடே குடும்பத்தில் தற்போது வாழும் ஒரே இனம் ஆகும். இருப்பினும், கிரீத்தேசியக் காலத்திலிருந்து சனிடே குடும்ப மீன் இனங்களில் குறைந்தது ஐந்து அழிந்துபோன இனங்கள் உள்ளன.  

இந்த இனத்திற்கு பல பொதுவான பெயர்கள் உள்ளன. இந்த மீன்களுக்கான ஹவாய் மொழி பெயர் அவா ( *Awa),* தயீத்திய மொழியில் *அவா* (*ava*) என்று அழைக்கப்படுகிறது. இது பிலிப்பைன்சில் *பங்காஸ்* என்று அழைக்கப்படுகிறது, அங்கு இது தேசிய மீன் என்று பிரபலமாக அறியப்படுகிறது. இருப்பினும் தேசிய கலாச்சாரம் மற்றும் கலை ஆணையம் பிலிப்பைன்ஸ் சட்டத்தில் இது குறித்து எதுவும் இல்லாததால் இது அவ்வாறு இல்லை என்று கூறியுள்ளது. நவூரு மொழியில், இது *ஐபியா* என்று குறிப்பிடப்படுகிறது. இந்தோனேசியாவில் *பால்ஃபிஷ்* *பாண்டெங்* அல்லது *போலு* என்றும் அழைக்கப்படுகிறது.  

பாலமீன்களானது இந்தியப் பெருங்கடல் மற்றும் பசிபிக் பெருங்கடல் முழுவதும், தென்னாப்பிரிக்காவிலிருந்து ஹவாய் மற்றும் மார்குவேஸ், கலிபோர்னியாவிலிருந்து கலபகோஸ், வடக்கே ஜப்பான், தெற்கு ஆஸ்திரேலியா வரை காணப்படுகிறது. பாலமீன்கள் பொதுவாக 1 முதல் 30 மீ ஆழத்தில், தீவுகளைச் சுற்றியுள்ள வெப்பமண்டல கடல் நீரில் மற்றும் கண்டத் திட்டுகளில் வாழ்கின்றன. இவை அடிக்கடி கழிமுகங்கள் மற்றும் ஆறுகளில் நுழைகிறன.  

## உடற்கூறியல்

பாலமீன்கள் 1.80 மீ (5 அடி 11 அங்குலம்) வரை வளரும், ஆனால் பெரும்பாலும் 1 மீ (39 அங்) நீளத்திற்கு மேல் இருக்காது. இவை சுமார் 14 கிலோ (31 பவுண்ட்) எடைவரை எட்டும். மேலும் 15 ஆண்டுகள்வரை வாழக்கூடியன. உடலானது சிறிய வழவழப்பான செதில்களால் மூடப்பட்டிருக்கும். வாய் சிறியதாகவும் பற்கள் அற்றும் காணப்படும். முன்முகத்தின் மேலும் கண்ணின் அண்மையிலும் ஒரு செறிந்த கூழ் போன்ற பொருள் படர்ந்து இருக்கும். முதுகு சற்று வளைந்தும், ஒற்றைத் துடுப்புடனும் காணப்படும். வால்துடுப்புப் பெரியதாகவும், ஆழ பிளவுபட்டும் இருக்கும். இம்மீன்கள் வெள்ளி மயமாக காணப்படுகிறது. உதன் உடல் மேற்பகுதி ஒலிவ பச்சை நிறத்திலும், உடலின் நடுப்பகுதி வெள்ளி நீறமாகவும் இருக்கும். கடலிலிருந்து பிடிபட்ட மீன்கள் முதுகின் மேல் பளிச்சென்ற நீல நிற பளபளப்பைப் பெற்றிருக்கின்றன. ஆனால் மீன்கள் இறந்த பின்னர் அந்நீலநிறம் மறைந்து விடுகின்றது. இதன் துடுப்புகள் மஞ்சல் சாயல் கொண்டவையாகவும் கருமையாகவும் இருக்கும். முதுகுத் துடுப்பில் 13-17 மென்மையான கதிர்களும், பின் துடுப்பில் 8-10 மென்மையான கதிர்களும், வால் துடுப்பில் 31 கதிர்களும் உள்ளன.  

## உயிரியல்
இந்த மீன்கள் பொதுவாக பாசி மற்றும் சிறிய முதுகெலும்பிலி உயிரினங்களை உண்கின்றன. இவை பவளப் பாறைகளுடன் கடற்கரைகள் மற்றும் தீவுகளைச் சுற்றி கூட்டமாக திரிகின்றன. முட்டைகளில் இருந்து வெளிவரும் இளம் குஞ்சுகள் இரண்டு மூன்று வாரங்கள் கடலில் வாழ்கின்றன. பின்னர் இளம் கட்டத்தின் போது சதுப்புநிலங்கள், முகத்துவாரங்கள், சில நேரங்களில் ஏரிகள் போன்றவற்றிக்கு இடம் பெயருகின்றன. வளர்ந்த பின்னர் பாலியல் மற்றும் இனப்பெருக்கம் செய்ய கடலுக்கு மற்றும் திரும்பிவருகின்றன. பெண் மீன்கள் இரவில் ஆழமற்ற நீரில் 5 மில்லியன் முட்டைகள் வரை இடுகின்றன. இவை வேகமாக நீந்தும் ஆற்றல் படைத்தவை. இவை அவ்வப்போது நீரிலிருந்து காற்று வெளியில் துள்ளுவதைக் காணலாம்.
# பிலிப் எம். விட்மேன்

பிலிப் மாா்டின் விட்மேன் ஒரு அமொிக்காவைச் சார்ந்த கணிதவியலாளா். இவர் பின்னல் கோட்பாட்டில் தன் பங்களிப்பை ஆற்றினாா். குறிப்பாக,கட்டற்ற பின்னல் கோட்பாட்டில் பங்காற்றினாா்.  

பிட்ஸ்பொ்கில் வாழ்ந்து வந்த இவர், காவொ்ஃபோா்ட் கல்லுாியில் சோ்ந்தாா். அங்கு அவருக்கு 1936 - 38 க்கான மாநகர கல்வித்தொகை கிடைத்தது. மற்றும் 1937 - 38 ஆண்டிற்கான கிளிமென்டன் கோப் ஆய்வு ஊதிய தொகையும் கிடைத்தது, மேலும் 1937 இல் கணித வானியலில் மிகப்பொிய பெருமையைப் பெற்றாா். அவர் பை பீட்டா கப்பா குழுமத்தில் கல்லூாியின் பிரதிநிதியாக தொிந்தெடுக்கப்பட்டாா்.  1937ல் காவா்ட் பல்கலை கழகத்திலிருந்து அறிவியல் இளைஞா் பட்டத்தைப் பெற்றாா். காரட் பிா்காஃப்பின்கூற்றின் படி,விட்மேன்  1937ல் காவா்ட் பல்கலை கழகத்தின் அறிவியல் இளைங்கலை மாணவா். மட்டுமல்லாது 1940 க்கு முன்னால் கல்லூாியின் முதன்மை மாணவா் மற்றும் கணிதத் துறையில் பதிதாக வருபவா்களுக்கு முதன்முதலாக தொடக்க படிப்புகளை கற்றுக் கொடுப்பவராகவும் திகழ்ந்தாா். 1938 ல் முதுகலைப்பட்டம் பெற்றாா். 1941  ஜுனில்காவா்ட் பல்கலை கழகத்தில் டாக்கா் பட்டத்தையும் பெற்றாா். 1947 ல்  முன்னரே அமொிக்காவின் கணித சமுதாயத்தில் உறுப்பினராக இருந்தார், அமொிக்காவின் கணித சமுதாயத்தில் உறுப்பினா் என்ற பெருமையை 1995 வரைப் பெற்றிருந்தாா்.  

## தேர்ந்தெடுக்கப்பட்ட வெளியீடுகள்
- 
- 
- 
- 
- 
- 
- 
- 
-
# பம்ப்ளிமாஸ்



**பம்ப்ளிமாஸ்** (*Pomelo*) என்பது "ருட்டேசியா" குடும்பத்தைச் சேர்ந்த மிகப்பெரிய கிச்சிலிப் பழமாகும். இதன் தாவர பெயர் 'சிட்ரஸ் கிராண்டிஸ்' என்பதாகும். இது, "மலைப் பப்பளிமாசின்" (grapefruit) முக்கிய முன்னோடியுமாகும்.  

இதன் பழம் 15-25 செமீ (6-10 அங்குலம்) விட்டமும் 1-2 கிலோகிராம் எடையுமுடையது. ஆறுவகையான பம்பளிமாசு பழங்கள் உள்ளன பொதுவாக இதன் பழங்களில் விதைகள் எண்ணிக்கையில் குறைவாகவும் அளவில் பெரியதாகவும் இருக்கும்; எனினும் சில ரகங்களில் எண்ணற்ற விதைகளும் இருக்கும்.  

இதன் பழங்கள் மிக மிகப் பெரியவைகளாக இருக்கும். பழத்தோல் கனமாக இருக்கும். பழத்தோலை உரித்து உள்ளிருக்கும் சுளையை உண்ணலாம். சிவப்பு மற்றும் வெள்ளை சுளைகளைக் கொண்ட இருவகைகள் உள்ளன.  

### ஊட்டச்சத்து

பம்பளிமாசின் சதைப்பகுதியில் 89% நீர், 10% கார்போவைதரேட்டுகள், 1% புரதம், மிகச்சிறியளவு கொழுப்பு (அட்டவணை) உள்ளது. 100 கிராம் அளவு எடுத்துக்கொண்டால், உணவாற்றலும், மிக அதிகளவு உயிர்ச்சத்து சி (தினசரி அளவில் 73%) பெறப்படுகிறது. வேறெந்த குறைந்த ஊட்டச்சத்துகளும் இல்லை
# மலரியல்

**மலரியல்** அல்லது **மலர் சாகுபடி** என்பது தோட்டங்கள் பூ விற்பனையாளர்கள், மலர் தொழிற்சாலைகளில் மலர் பயிர்கள் மற்றும் அலங்காரத் தாவரங்களின் சாகுபடி முறைகளைப் பற்றி படிக்கும் தோட்டக்கலை அறிவியல் அறிவியல் துறையாகும். தாவரப் பெருக்க முநைகளைப் பயன்படுத்தி புதிய இரகங்களை உருவாக்கி வளா்ச்சியை ஏற்படுத்துவதே மலரியல் நிபுணர்களின் முக்கிய வேலையாகும்.  

மலர்ப்பயிர்கள் என்பது படுக்கைத்தாவரங்கள், வீட்டுத்தாவரங்கள், பூந்தோட்டம் மற்றும் தொட்டிச் செடிகள், பசும் இலைகளுக்காக வளர்க்கும் தாவரங்கள் மற்றும் கொய் மலர்களை உள்ளடக்கியது. பொதுவாக பண்ணை நாற்று தாவரங்களிலிருந்து பூக்கும் தாவரப் பயிர்களான ஹெர்பெஸ்ஸஸ் வேறுபட்டவையாக உள்ளன. பெரும்பாலும் குறுஞ்செடிகள், படுக்கை மற்றும் பூந்தோட்டத் தாவரங்கள் இளம் மலர்ப்பயிர்களையும் (ஓராண்டு மற்றும் பல்லாண்டு தாவரங்கள்) காய்கறிப் பயிர்களையும் உள்ளடக்கியவை. அவை சிறு சிறுப் பைகள் (தட்டைகள், குழித்தட்டைகள்), தொட்டிகள் தொங்கும் கூடைகள் ஆகியவற்றில் கட்டுப்படுத்தப்பட்ட சூழ்நிலையில் வளர்க்கப்பட்டு, அதிகப் படியாக பூந்தோட்டங்களுக்காகவும், சில அலங்கார வேலைப்பாட்டிற்காகவும் விற்கப்படுகின்றன. பீலர்கோனியம் (ஜெரேனியம்), இம்பேடியன்ஸ் (பிசி லில்லீஸ்) மற்றும் பெடுனியா போன்றவை சிறந்த படுக்கை தாவரங்களாகும். அமெரிக்காவின் பயிரிடும்வகை பூந்தோட்டங்களில் சாமந்தியின் பல்வேறுச் சிற்றினங்கள் அதிகப்படியாக காணப்படுகின்றன.  

உள்ளரங்குகளில் வளர்க்கப்படுவதற்காக மலர்ப்பயிர்கள் அதிகமாக தொட்டிகளில் விற்கப்படுகின்றன. பொய்ன் செட்டியா, ஆர்க்கிட்கள், சிவந்தி இனங்கள், அசாரியாஸ் போன்றவை அதிகமாக பயிரிடப்படும் அழகு மலர் தாவரங்களாகும். அலுவலகம், உணவகம், உணவு விடுதி ஆகியவற்றின் உள்ளரங்கு மற்றும் முற்றங்களில் வளர்க்கப்படும் இலைத்தாவரங்களும் தொட்டிகள் மற்றும் தொங்கும் கூடைகளில் விற்கப்படுகின்றன.  

கொய் மலர்கள் பொதுவாக கொத்துக்களாகவும், இலையுடன் கூடிய பூச்சென்டுகளாகவும் விற்கப்படுகின்றன. கொய் மலர்கள் உற்பத்தியானது பிரித்தியேகமாக கொய் மலர் தொழிற்சாலை என அழைக்கப்படுகிறது. இலை மற்றும் பண்ணையம் என்பது மலரியலின் சிறந்த வேலைப்பாடுகளான இடைவெளி, கவாத்து செய்யும் பயிற்சி, உகந்த மலர் அறுவடைப் பயிற்சி, அறுவடைக்கு பின் செய்நேர்த்தி முறைகள் (எடுத்துக்காட்டு; வேதியியல் மருந்துடன் நேர்த்தி) சேமிப்பு, பதப்படுத்துதல் மற்றும் சிப்பம்மிடல் ஆகியவற்றை உள்ளடக்கியது. ஆஸ்ரேலியா மற்றும் அமெரிக்க நாடுகளில் சில மலர் பயிர் சிற்றினங்கள் காடுகளிலிருந்து பெறப்பட்டு, கொய் மலர் சாகுபடிச் சந்தைகளில் விற்கப்படுகின்றன.
# பண்டாரம்பட்டி



**பண்டாரம்பட்டி** (*Pandarampatti*) எனும் சிற்றூர் இந்தியாவின் தமிழ்நாடு மாநிலம் தூத்துக்குடி மாவட்டத்தில் உள்ளது. ஆரம்ப நாட்களில் இங்கு விவசாயம் முக்கிய தொழிலாக இருந்தது. தொழில்மயமாக்கல் காரணமாக இங்குள்ள மக்கள் தூத்துக்குடி துறைமுகத்திலும், பிற தொழிற்சாலைகளிலும் இடம்பெயர்ந்து பணிபுரிகின்றனர்.  

## பண்டாரம்பட்டி தொடக்கப்பள்ளி
ஊரின் மையப் பகுதியில் தூ.நா.தி.அ.க. தொடக்கப்பள்ளி அமைந்துள்ளது.  

## நிலவியல்
பண்டாரம்பட்டி தூத்துக்குடி நகரத்திலிருந்து 7 கி.மீ தூரத்தில் உள்ளது. மேலும் இது வங்காள விரிகுடாவில் இருந்து 8 கி.மீ. தொலைவில் உள்ளது.  

## பொதுவான வேளாண் பயிர்கள்
- சோளம்
- தக்காளி
- மிளகாய்
- கொடை மிளகாய்
- உளுந்து
- பாசிப்பயிறு
# மாவட்ட தொடக்கக் கல்வித் திட்டம்


**மாவட்ட தொடக்கக் கல்வித் திட்டம்** என்பது 14வயது நிறைவடைந்துள்ள அனைத்து குழந்தைகளும் கி.பி.2000க்குள் தரமான இலவசக் கட்டாயக் கல்வியை அளிக்கவேண்டும் என்ற குறிக்கோளை நிறைவேற்ற கொண்டு வரப்பட்ட திட்டமாகும். இத்திட்டம் 1994-1995ஆம் ஆண்டில் தொடங்கப்பெற்று 7 ஆண்டுகளில் நிறைவேற்ற வேண்டும்.  
## குறிக்கோள்கள்
பள்ளி வயது குழந்தைகளை பள்ளியில் சேர்த்தல்.,5ஆம் வகுப்பு வரை தொடர்ந்து கற்க செய்தல்,குறிப்பாக பெண்கள் ,பழங்குடியினர்.,தாழ்த்தப்பட்டோர்,நலிவடைந்தோர் தனிக் கவனம் செலுத்துதல். ஒவ்வொரு நிலையிலும் குறைந்த பட்ச கற்றல் திறன் வளர்த்து தரமான கல்வியை அளித்தல் கற்றல் சூழ்நிலையை உருவாக்கி., அடைப்படை வசதியை அளித்தல் இத்திட்டம் நாட்டில் முதலில் 43வருவாய் மாவட்டங்களும்.,இரண்டாம் கட்டமாக 70 வருவாய் மாவட்டங்களும் தொடங்கப்பட்டன. குறிப்பாக பெண்கள் எழுத்தறிவு தேசிய சராசரியை விட குறைவான மாவட்டங்கள்., அறிவொளித் திட்டம் வெற்றிகரமாக செயல்பட்டு அதன் பயனாய் கல்விக்கு கூடுதல் தேவை ஏற்பட்டுள்ள மாவட்டங்கள்.  

## அணுகுமுறைகள்
இத்திட்டம் செயல்படுத்த தேவையான எல்லா நடவடிக்கையும் ஒருங்கிணைந்த ஒரு முழுமையான திட்டம் மற்றும் மேலாண்மையை வடிவமைத்த்ல். மேலும் பாலின பாகுபாடு அற்ற செயலாக்க முறை குறிப்பிட்ட பிரிவினருக்கு கல்வி கிடைப்பதில் உள்ள சிக்கலை சுட்டிக்காட்டுதல் கல்விச் செயல்பாட்டுத் திறனை மேம்படுத்தல் உள்ளுர் சமுதாய பங்கேற்பு முறையை வலுப்படுத்தல். பயிற்சியின் வழியாக ஆசிரியர் திறனை மேம்படுத்தல் மாணவரின் அடைவாற்றல்.,திறனை வலியுறுத்தல். மேம்பட்ட கற்றல் கற்பித்தல் துணைக் கருவிகளின் தேவையை வலியுறுத்தல்.  
## மாவட்ட தொடக்கக் கல்வித் திட்டத்தினால் பெற்றப் பயன்கள்
- கட்டிட வசதி
- ஒன்றிய பயிற்சி மையங்கள்
- கணிப்பொறி உபகரணங்கள்
- புதிய ஆசிரியர் நியமணம்
- விழிப்புணர்வு முகாம்
- மாற்றுப் பள்ளி வசதி
- புதிய பாடத் திட்டம்
- புதிய பயிற்சி ஏடுகள்
## மேற்கோள்
# பென்சாயின் குறுக்கம்

**பென்சாயின் சேர்க்கை** அல்லது **பென்சாயின் குறுக்கம்** (*Benzoin condensation*) என்பது இரு ஆல்டிகைடுகளை உள்ளடக்கிய ஒரு கூட்டு வினை ஆகும். இந்த வினையானது பொதுவாக அரோமேட்டிக் ஆல்டிகைடுகள் அல்லது கிளையாக்சால்களில் நடக்கிறது. இந்த வினையின் விளைவாக அசைலாயின் உருவாதல் நிகழ்கிறது. இந்தச் செவ்விய எடுத்துக்காட்டில் பென்சால்டிகைடானது பென்சாயினாக மாறுகிறது.  

பென்சாயின் குறுக்க வினையானது முதன்முதலாக 1832 ஆம் ஆண்டில் யஸ்டஸ் வான் லீபிக் மற்றும் பிரெடெரிக் ஓலர் ஆகியோர் வாதுமை எண்ணெய் கொண்டு ஆய்வு மேற்கொண்டிருந்த போது கண்டறியப்பட்டது. வினைவேகமாற்றியாக சயனைடு பயன்படுத்தப்பட்ட இவ்வினையின் மாதிரியானது நிக்கோலே சினின் என்பவரால் 1830 களின் பின்பகுதியில் உருவாக்கப்பட்டது.
# நீர் வாழ்த் தாவரங்கள்



**நீர் வாழ்த் தாவரங்கள்** (Aquatic Plant) என்பவை நீர் அல்லது ஈரப்பாங்கான இடங்களில் வளரும் தாவரங்கள் ஆகும். தாமரை, வாலீஸ்னீரியா, ஹைடிரில்லா, பிஸ்ட்டியா, ஐக்கோா்னியா, மார்சீலியா, முதலியன நீர் வாழ்த் தாவரங்களுக்கு ஒரு சில எடுத்துக்காட்டுகளாகும். நீரில் ஒரு பகுதியோ அல்லது முற்றிலுமாகவோ, மூழ்கி வாழும் தாவரம் நீா் வாழ்த்தாவரம் என அழைக்கப்படுகிறது. இத்தாவரங்கள் கடல்நீர் அல்லது நன்னீரில் வாழ்பவை.  

## தாவர மிதவை நுண்ணுயிர்கள்
நீரில் மிதந்து வாழும் டையாட்டம், உல்ஃபியா போன்ற நுண்ணுயிர்கள் பசுங்கனிகம் கொண்டவை. இவை தாமே உணவு தயாரித்துக் கொள்ளும். எனவே இவை தாவர மிதவை நுண்ணுயிரிகள் என அழைக்கப்படுகின்றன.  
நீரில் மிதக்கும் மற்ற தாவரங்கள் லெம்னா, பிஸ்டியா மற்றும் ஐக்கோா்னியா, அசோல்லா போன்றவையாகும்.  

## நிலத்தில் ஊன்றி நீரில் மூழ்கி வாழ்பவை
ஆழம் குறைவாக, சூரிய ஒளி அதிகமாக கிடைக்கக் கூடிய இடத்தில் வாழும் தாவரங்கள் பென்தாஸ் என அழைக்கப்படுகின்றன. சில தாவரங்கள் நீரில் முற்றிலுமாக மூழ்கியிருக்கின்றன. இவை நீண்ட தண்டு மற்றும் கணுவில் சிறிய இலைகளையும் பெற்றிருக்கின்றன. எ.கா. ஹைட்ரில்லா, செரட்டோஃபில்லம்.  

சில தாவரங்கள் கிழங்கு வகை தண்டைப் பெற்றிருக்கின்றன. இவற்றில் இலை மெல்லியதாகவும், நாடா வடிவத்திலும் காணப்படுகின்றன. எ.கா. வாலிஸ்னீரியா  

## நீரில் மூழ்கி வாழும் தாவரங்கள்
ஆனால், சில மூழ்கி வாழும் தாவரங்கள், குளங்கள், ஆறுகள் மற்றும் ஏரிகளில் உள்ள மண்ணில் வேரூன்றி வாழ்கின்றன. இவற்றின் இலைகளும், பூக்காம்புகளும் நீா்ப்பரப்பிற்கு மேலே மிதக்கின்றன. எ.கா. அல்லி (நிம்ஃபயா), தாமரை (நிலம்பியம்)  

இப்பசுமையான தாவரங்கள் சூரிய ஒளியின் உதவியால் உணவு தயாரித்துக் கொள்ளும். இவ்வாறு சேமிக்கப்பட்ட உணவை விலங்குகள் பயன்படுத்துகின்றன. ஒளிச்சோ்க்கையின்போது வெளியிடப்படும் ஆக்ஸிஜன் அனைத்து உயிரினங்களாலும் சுவாசித்தலுக்குப் பயன்படுத்தப்படுகிறது.
# பொன்னூர் மலை



பொன்னூர் மலை,தமிழ்நாடு,திருவண்ணாமலை மாவட்டத்திலுள்ள ஒரு மலைப்பகுதியாகும். இம்மலை குண்டா குண்டா என்ற பகுதியில் அமைந்துள்ளது, **திகாம்பர்  ஜெயின் ஆச்சார்யா** ( தலைமை  துறவி )  என்பார் இம்மலையில் நிறைய நேரம் செலவிட்டார். இங்கே மேற்கூறிய துறவி விஜயம் செய்து விதேக ஷேத்ரா( **Videha Kshetra**) மற்றும் நேரிடையாக  சொர்க்கம் சென்றதாக நம்பப்படுகிறது.
# மல்லப்புரம்

இந்தியா-தமிழ்நாடு மாநிலம், மதுரை மாவட்டத்தில்  மல்லப்புரம் என்ற கிராமம் உள்ளது.  
## புவியியல்
மதுரை மாவட்டத்தில், பேரையூர்  வட்டத்தில் உள்ளது.  இது உசிலம்பட்டியில்  இருந்து எம்.கல்லுப்பட்டிக்கு (ஏழுமலை) செல்லும் வழியில் அமைந்துள்ளது. இது 350 மீட்டர் உயரத்தில் உள்ளது. தேனி செல்லும் வழியில் உள்ள  இக்கிராமத்திற்குச் செல்ல பொதுவான  போக்குவரத்து இல்லை.  

இக்கிராமத்தில் திருவள்ளுவர் கல்வி   நிறுவனம் உள்ளது. இதில் ஆசிரியர்    கல்வி பட்டயப்பயிற்சி, இளங்கலை  மற்றும் முதுகலை கல்வியியல் படிப்புகள் வழங்கப்படுகின்றன.  மேலும் தமிழ்த்தாய் ஆசிரியர் பயிற்சி நிறுவனமும், திருவள்ளுவர்  பல்தாெழில்நுட்பக்கல்லூரியும் உள்ளன.  

## மக்கள்தாெகை
2001 மக்கள்தொகை கணக்கெடுக்கின்படி 11030 மக்கள் உள்ளனர். ஆண்கள் 50 சதவிகிதமும், பெண்கள் 50 சதவிகிதமும் உள்ளனர். சராசரியான   எழுத்தறிவு சதவிகிதம் (56) காணப்படுகிறது.  ஆண்கள் 67 ம், பெண்கள் 45ம் எழுத்தறிவு சதவிகிதமாக உள்ளது.  இக்கிராமத்தில் 6 வயதுடைய குழந்தைகள் 10 சதவிகிதத்திற்கு உள்ளனர்.  பெரும்பாலானவர்களின் தொழில்  வணிகம் செய்வதாகும்.  
- சதுரகிரி மகாலிங்கம் கோயில்  இக்கிராமத்தில் இருந்து  4 கி.மீ  தொலைவில் உள்ளது.
# மைக்கேல் கே. மோ

**மைக்கேல் கே. மாே** மில்வாக்கியில் 17 நவம்பா் 1937 ல் பிறந்தார்.  இவர் ஒரு அமொிக்க ஆய்வு இயற்பியலாளா் . துகள் இயற்பியல், அணுக்கரு இயற்பியலில் புலமை பெற்றவா். 1987 ஆம் ஆண்டில்  <sup>82</sup>Se  ல்  இரண்டு நுண்தொதுமிகளில் இரட்டை பீட்டா சிதைவினை கண்டறிந்ததன் மூலம் இவர் பெயர்பெற்றார்.  

## கல்வியும் தொழிலும்
மோ 1959 ல் தனது இளங்கலை பட்டத்தை சுட்டான்போடு பல்கலைகழகத்திலும் 1965 இல் தனது முனைவா் பட்டத்தைக் கேஸ் வெசுட்டன் இரிசா்வ் பல்கலைகழகத்திலும் பெற்றாா்.  

முகிலறையில்  மிகை ஆற்றல் உடைய அண்டக் கதிர்களின்  இடைவினை குறித்து இவர் தனது முனைவா் படிப்பிற்குப் பின் கால்டெக்கில்  ஓராண்டு ஆய்வு செய்தாா். 1966 ஆம் ஆண்டு இா்வினிலுள்ள கலிபோா்னியா பல்கலைகழகத்திற்கு சென்றாா். சி. எசு. வூ  அனுப்பிய ஒரு முன்னுரை   இரட்டை பீட்டா சிதைவில் அவரது ஆா்வத்தை துாண்டியது. கால்டெக்கில் அவர் பெற்ற அனுபவத்திலிருந்து ஒரு தாெந்தரவு தரக்கூடிய <sup>214</sup>Bi ஐ முகிலறை மூலம் தணிக்கலாம் என்பதை வூ என்பவர் மூலம் உணா்ந்து கொண்டார். பிசுமத்தை  குறித்த இவரது ஆய்வுகளில் மிகச் சிறிய அளவு விவரங்களே கிடைக்கின்றன. டேவிட் நைகிரினின் புதிய கொள்கையான நேர வீழ்ப்பு அறை உணா்வுத்திறனை மேம்படுத்துவதற்கான  வழிமுறையை  வழங்குகிறது.  மோ இரட்டை பீட்டா சிதைவுக்காக டிபிசியை வடிவமைத்தாா். மேலும் 1987  இல் ஸ்டீவ் இலியாட், ஆலன் கான்  டிபிசியினை மேம்படுத்தி <sup>82</sup>Se ல்   இரட்டை நுண்தாெதுமிகளின் சிதைவு குறித்து வலுவான  சான்றுகளை கண்டறிந்தாா்கள். இவர்களின் குழு <sup>48</sup>Ca, <sup>100</sup>Mo, <sup>150</sup>Nd போன்ற தனிமங்களில் அரிய சிதைவுகளைக் கணக்கிட்டனா்.மோ இா்வினிலுள்ள கலிபோா்னியா பல்கலைகழகத்தில் 1966 ல் உதவி ஆய்வு பேராசிாியராகவும் 1968 ல் உதவி பேராசிாியராகவும் 1973 ல் இயற்பியல் ஆய்வாளராகவும் பணிபுாிந்து 1997 இல் ஓய்வு பெற்றாா்.  

இவர் மிக அரிதான  நுண்தொதுமியற்ற  இரட்டை பீட்டா சிதைவுக்கானத் தேடலில் ஈடுபட்டார், அதற்காக இவர் 1991 ல் ஒரு முன்மொழிவை வெளியிட்டார். 2000 ஆம் ஆண்டில் அவர் SLAC இன் செறிவான செனான் ஆய்வகத்தால்  (EXO) வழங்கப்பட்ட நுண்தொதுமியற்ற இரட்டை பீட்டா   சிதைவுக்கான தேடலில் பங்கு பெற்றார்.  

2013ல்  மோ அணுக்கரு இயற்பியலுக்காக டாம் போனா் பாிசினைப் பெற்றாா்.
# ஆர். கே. திரிவேதி


**இராம் கிருட்டிண திரிவேதி** (ஜனவரி 1, 1921 - நவம்பர் 19, 2015) குசராத்தின் ஆளுநராக 1986 பிப்ரவரி 26 முதல் மே 2, 1990 வரை பணியாற்றினார்.இவர் ஜூன் 18, 1982 முதல் டிசம்பர் 31, 1985 வரைஇந்தியாவின் முதன்மை தேர்தல் ஆணையராகவும் பணியாற்றினார். இந்தியாவின் மூன்றாவது மிகப் பெரிய விருதான பத்ம பூஷன் விருதை அவர் பெற்றார்.  

இந்தியத் தேர்தல்களில் வாக்காளர் அடையாள அட்டைகளை அறிமுகப்படுத்தியவர். இவர் 2015 இல் லக்னோவில் காலமானார்.
# பி.டி.ஆர் பொறியியல் கல்லூரி


**பி. டி. ஆர். பொறியியல் மற்றும் தொழில்நுட்பக் கல்லூரி**, தமிழ்நாடு, மதுரை மாவட்டத்தில் தனபாண்டியன் நகர், அஸ்தினாம்பட்டி, தோப்பூர் கிராமத்திற்கு அருகிலும் மற்றும் திருமங்கலம் நான்குவழி சாலை என்ற முகவரியில் அமைந்துள்ள சுயநிதி பொறியியல் கல்லூரி ஆகும். இக்கல்லூரி அண்ணா பல்கலைக்கழகம் மற்றும் அகில இந்திய தொலைநுட்பக் கல்வி கழகத்துடன் இணக்கப்பட்டுள்ளது.
# சையத் நசிம் அஹ்மத் ஜெய்தி



**சையத் நசிம் அகமது ஜெய்தி** (*Syed Nasim Ahmad Zaidi*) ஓய்வு பெற்ற இந்தியத் தலைமைத் தேர்தல் ஆணையர் ஆவார். உத்திரப்பிரதேசத்தில் இருந்து 1976 ஆம் ஆண்டு தொகுதியிலிருந்து இந்திய அரசுப்பணி அதிகாரியாக தேர்ந்தெடுக்கப்பட்டார்.  

## கல்வி
ஆர்வர்டு பல்கலைக்கழகத்தின் அரசாங்கத்திற்கான கென்னடி பள்ளியில் இருந்து பொது நிர்வாகத்தில் முதுகலைப் பட்டம் பெற்றார். ஆர்வர்டு பன்னாட்டு மேம்பாட்டு நிறுவனத்தின் பொதுக்கொள்கைக்கான வளர்ந்து வரும் நாடுகளுக்கான பொதுத்துறை சார் செயல் அலுவராக இருந்தார். அலிகார் முஸ்லீம் பல்கலைக்கழகத்தில் முதுகலைப் பட்டயப் படிப்பையும், உயிர் வேதியியல் துறையில் முனைவர் பட்டப்படிப்பையும் படித்துள்ளார்.  

## தொழில்
ஜெய்தி நவம்பர் 2005 முதல் அக்டோபர் 2008 வரை பன்னாட்டு குடிசார் வான்பயண அமைப்பின் இந்தியாவின் நிரந்தரப் பிரதிநிதியாக பணியாற்றினார். இவர் உள்நாட்டு விமான போக்குவரத்துத் துறையில் இயக்குநர் ஜெனரலாக பணியாற்றியுள்ளார். 2012 ஆம் ஆண்டு ஜூலை 31 ஆம் விமான போக்குவரத்து துறையில் இந்திய அரசாங்கத்தின் செயலாளராக இந்திய ஆட்சிப் பணி பதவியில் இருந்து பணி ஓய்வு பெற்றார். பின்னர் பீகார் சட்டசபைத் தேர்தலில் தனது முதல் தலைமை தேர்தல் அதிகாரி பணியை மேற்கொண்டார்.  

## பார்வைநூல்கள்
# கொத்துப்பேரி


**கொத்துப்பேரி** (*plum*) புருனோஸ் பேரினத்தின் துணையினத்தில் காணப்படும் பழமாகும். இமாலயப் பகுதிகளிலும், தமிழ்நாடு மாநிலத்திலுள்ள நீலகிரி, கொடைக்கானல் பகுதிகளிலும் விளைகிறது. இதன் தாரவியல் பெயர் 'புரூனஸ் சேலிசினா' என்பதாகும். இது ஐரோப்பா வகை பிளம் ஆகும். ஓராண்டு வயதுடைய பீச் மரத்தில் கட்டப்பட்ட குருத்து ஒட்டுச் செடிகள் இனப்பெருக்கத்துக்கு பயன்படுத்தப்படுகின்றன.